stanford-oval/wikipedia huggingface dataset:
LOSMoN

LOSMoN eli SMAJ-tauti kuuluu Suomen yleisimpiin motoneuronitauteihin. SMAJ-taudin virallinen nimi on Jokela-tyypin spinaalinen lihasatrofia (engl. spinal muscular atrophy, Jokela type), joka tunnetaan myös nimellä LOSMoN-tauti (engl. late-onset spinal motor neuronopathy). LOSMoN on perinnöllinen motoneuronitauti, joka vaurioittaa selkäytimen alempia liikehermosoluja. Sen tyypillisiä oireita ovat lihaskivut, krampit ja lihasnykinät. Se etenee hitaasti eikä lyhennä elinikää, toisin kuin esimerkiksi ALS-tauti. Tautia on todettu toistaiseksi ainoastaan Suomessa ja yleisimmin Pohjois-Karjalassa. Tauti periytyy vallitsevan autosomaalisen periytymiskuvion mukaan, ja lapsilla on 50 prosentin mahdollisuus sairastua, mikäli toinen vanhemmista kantaa taudin aiheuttavaa mutaatiota. Monet LOSMoN- tautia sairastavat on aluksi diagnosoitu virheellisesti vakavaa ALS-tautia sairastaviksi. Väitöskirjan taudista tehnyt Manu Jokela pitää tärkeänä oikean diagnoosin saamista turhien pelkojen välttämiseksi.
Taudin aiheuttaa kromosomissa 22 sijaitsevan  mitokondriaalista proteiinia koodaavan CHCHD10-geenin mutaatio c.197G>T p.G66V, joka on kaikilla tutkituilla.
Aiheesta muualla

Suomesta löydetty uusi hitaasti etenevä motoneuronitauti, Potilaan lääkärilehti 7.12.2015
Vain suomalaisilla todetun lihastaudin geneettinen syy selvisi, Helsingin yliopisto
Käyttötapaus

Käyttötapaus (engl. use case) on ohjelmisto- ja järjestelmäsuunnittelussa toimintojen (actions) tai askelten (event steps) luettelo, joka tavallisesti määrittää toimijaroolin eli aktorin ja (tieto)järjestelmän välistä kommunikaatiota tietyn päämäärän saavuttamiseksi. Termiä aktori käytetään erityisesti UML:n kanssa. Aktori voi olla ihminen tai tarkasteltavasta järjestelmästä erillinen toinen järjestelmä.
Järjestelmäsuunnittelussa käyttötapaukset kuvataan korkeammalla abstraktiotasolla kuin ohjelmistosuunnittelussa
ja ne edustavat järjestelmän missiota tai järjestelmän omistajien (stakeholders) päämääriä. Yksityiskohtaisempia
vaatimuksia voidaan kuvata SysML-kielellä (Systems Modeling Language). SysML on tähän tarkoitukseen rajattu UML-kielen osa.
Historiaa

Käyttötapausten idean on esitellyt julkisesti Ivar Jacobson vuonna 1987 oliopohjaisiin menetelmiin keskittyneessä 
OOPSLA '87 -konferenssissa. Kuvaustekniikkaa käytettiin tuolloin L.M.Ericssonilla oliopohjaisen analyysin ja suunnittelun työkaluna. Termi use case on muokattu käännös Jacobsin kehittämästä ruotsinkielisestä termistä användningsfall.
Vuonna 1992 Jacobson oli mukana kirjoittamassa teosta Object-Oriented Software Engineering: A Use Case Driven Approach
, joka loi perustan  OOSE-menetelmälle ja toi yleiseen tietoisuuteen käyttötapaukset keinona tunnistaa toiminnallisia vaatimuksia erityisesti ohjelmistokehitystä varten. Teoksessa The object advantage: business process reengineering with object technology (1994) Jacobson yhdessä Maria Ericssonin ja Agneta Jacobsonin kanssa käsitteli käyttötapausten soveltamista liiketoimintamallien ja prosessien kuvaamiseen.
Samoihin aikoihin Grady Booch ja James Rumbaugh työskentelivät yhdistääkseen omat oliopohjaisen analyysin ja suunnittelun menetelmänsä,
Booch methodin ja Object Modeling Techniquen (OMT). Jacobson liittyi heihin 1995 ja tuloksena oli UML-kieli, johon käyttötapausten
mallintaminen sisältyy. Object Management Group (OMG) standardoi UML:n vuonna 1997. 

Jacobson, Booch ja Rumbaugh kehittelivät myös ohjelmistokehityksen prosessimallia nimellä Objectory. Tuloksena oli Unified Process -malli, joka julkaistiin 1999. Käyttötapaukset ovat osa sitä.
Tekniikkaa ovat kehittäneet edelleen monet henkilöt, kuten 1) Larry Constantine (1995) käsitteellä essential use cases, jossa tavoitteena on kuvata käyttäjän pyrkimyksiä eikä niinkään toimintosarjoja 
, 2) Alistair Cockburn (2000) tavoitesuuntautuneilla use caseilla, jotka perustuvat teksti- ja taulukkomuotoisiin kuvauksiin
, 3) Kurt Bittner ja Ian Spence (2002) käyttötapauksiin perustuvalla toiminnallisten tarpeiden analyysitekniikalla

, 4) Dean Leffingwell ja Don Widrig (2002) muutoksenhallintaan ja sidosryhmäviestintään keskittyvillä sovelluksilla sekä 5) Gunnar Övergaard (2004) laajentamalla suunnittelumallien
(design patterns) käytön periaatteet käyttötapauksiin.
Use Case 2.0

Vuonna 2011 Jacobson julkisti yhdessä Ian Spencen ja Kurt Bittnerin kanssa Use Case 2.0 -nimisen e-kirjan, jossa käyttötapaustekniikka liitetään ketterään ohjelmistokehitykseen (agile). Sillä tuetaan myös vaiheittain kehittämistä use case slices -rakenteilla, joita käytettäessä ensiksi ratkaistaan yksinkertainen perustapaus.
Yleiset periaatteet

Käyttötapaukset ovat järjestelmävaatimusten tunnistamisen, mallintamisen ja määrittelyn tekniikka.
Kukin käyttötapaus vastaa tiettyä joukkoa käyttäytymisiä, jotka järjestelmä suorittaa eri aktorien kanssa tuottaen havaittavia, 
tavoitteiden mukaisia tuloksia. Kukin aktori edustaa tiettyä roolia, joka käyttäjillä tai toisilla systeemeillä on 
vuorovaikutuksessa.
Vaatimusmäärittelyssä käyttötapaukset nimetään vastaamaan tiettyä tavoitetta ensisijaisen käyttäjän kannalta. Tapausta täydennetään
tekstimuotoisilla kuvauksilla tai muilla graafisilla malleilla, jotka kuvaavat toimintojen ja tapahtumien järjestyksiä
sekä muunnelmia, kuten erikoisia olosuhteita, poikkeuksia tai virhetilanteita.
SWEBOK-käsikirjan (Software Engineering Body of Knowledge) mukaan käyttötapaukset kuuluvat skenaarioperustaisiin vaatimusten tunnistamisen
tekniikoihin ja toisaalta malliperustaisiin analyysitekniikoihin. Käyttötapauksia voidaan käyttää myös vaatimusten keräämiseen kertomusten avulla, vaiheittain etenevään vaatimusten etsintään, järjestelmän dokumentointiin ja vastaanottotestaukseen.
Käännös suomeksi
Laavaa (albumi)

| Laavaa Limonadi Elohopea |
| --- | --- | --- |

Studioalbumin tiedot
 Julkaistu: 1998
 Formaatti: CD
 Tuottaja(t): Matti Nurro
 Tyylilaji: poprock
 Kesto: 44.52
 Levy-yhtiö: Poko Rekords
Limonadi Elohopean muut julkaisut
| Ahmatti 1997 | Laavaa 1998 | Saippua 2000 |
Laavaa on suomalaisen Limonadi Elohopea -yhtyeen kolmas levy. Se julkaistiin vuonna 1998.
Kappaleet

Laavaa – 4.10
Katkeran rauhallinen – 4.05
Matkalla kaikki sujuu aina hyvin – 3.36
Luoti kielen alla – 4.31
Ollaan kaheleita – 4.01
Lakmus – 3.44
Ei ole helppoo hommaa olla Nooa – 2.58
Eksyksillä ohisektoreilla – 3.05
Marmorikuulat – 3.30
Lahja – 2.40
Yksiavioinen – 4.29
Vaahteran lehti – 3.58
Kokoonpano

Petteri Eeva – koskettimet
Jussi Hämäläinen – rummut
Tero Kohtamäki – kitara
Sakari Seppälä – bassokitara
Tero-Petri Suovanen – laulu, kitara
Aiheesta muualla

Laavaa discogs.com -sivustolla
Viralliset kotisivut
Kärsämäen kirkko

| Kärsämäen kirkko |
| --- | --- |
 Kärsämäen kirkko
Sijainti:  Kärsämäki
Koordinaatit:  63°58′43″N, 025°46′00″E
Seurakunta:  Kärsämäen seurakunta
Rakentamisvuosi:  1842
Suunnittelija:   C. L. Engel
Materiaali:  puu
Tyylisuunta:  empire
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kärsämäen kirkko on Kärsämäen seurakunnan kirkko. Kirkko sijaitsee Junnonkankaalla valtateiden 4 ja 28 risteyksen tuntumassa.
Tyyliltään puukirkko on empiretyylinen, lähes tasavartinen ristikirkko, jonka keskiosassa on pieni torni. Kirkon suunnitteli Yleisten rakennusten intendentinkonttorissa  C. L. Engel vuonna 1828. Kirkko rakennettiin kuitenkin vasta vuonna 1842.  Kellotapuli on rakennettu samana vuonna kuin kirkko Ernst Lohrmannin suunnitelmien mukaan. Kirkon rakennustyön rakennusmestarina toimi tunnettu kirkonrakentaja Jaakko Kuorikoski. Kirkon ja kellotapulin välinen silta on ainutlaatuinenkenen mukaan?. Kirkkoon on tehty kolme suurempaa korjausta vuosina 1938, 1964 ja 1986.
Ensimmäinen kirkko

Kärsämäen ensimmäinen kirkko oli hirsinen paanuilla katettu suorakirkko. Kirkko oli valmistunut vuonna 1765 ja se purettiin vuonna 1841. Kirkko sijaitsi Kattilakosken partaalla Pyhäjoen rannalla. Vanhasta kirkosta on peräisin uudessakin kirkossa esillä oleva votiivilaiva. Vanhan kirkon rakennuspaikan läheisyyteen on vuonna 2004 valmistunut arkkitehti Anssi Lassilan suunnittelema Paanukirkko, joka modernista ulkoasustaan huolimatta on rakennettu vanhoilla 1700-luvun työmenetelmillä.
Aiheesta muualla

Kuvia tai muita tiedostoja aiheesta Kärsämäen kirkko Wikimedia Commonsissa
Kärsämäen kirkko
Kärsämäen kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Paanukirkko
Laintulkinta

Laintulkinta tarkoittaa oikeussäännösten soveltuvuuden ja sisällön tutkimista ratkottaessa jotain yksittäistä oikeudellista kysymystä. Laajasti ymmärrettynä laintulkintaa on kirjoitettujen säädösten lisäksi myös tapaoikeuden soveltuvuusalueen selvittäminen. Niin sanottu varsinainen laintulkinta nojautuu oikeussäännöksen sanamuotoon ja analoginen laintulkinta ulottaa säännöksen soveltuvuuden myös sellaisiin tapauksiin, joihin säännöstä voidaan sen tarkoituksen perusteella soveltaa.
Kirjoitetun säädöksen soveltaja saa käyttää objektiivistaselvennä tulkintaa, eikä hänen tarvitse pitäytyä lainsäätäjien tarkoitukseenselvennä. Laajassa tulkinnassa (lat. interpretatio lata) sanamuotojen tulkinta on laveampaa kuin suppeassa tulkinnassa (interpretatio stricta)selvennä. Suomessa ei laintulkinnassa tarvitse pitäytyä ennakkopäätöksiin, vaikka niillä onkin merkittävä vaikutus oikeuskäytäntöön.
Lakien tulkinnassa tärkeää aineistoa ovat eduskunnan valiokuntien mietinnöt ja hallituksen esityksen perustelut. Myös kohtuus on yksi laintulkinnan näkökohta, oikeudenmukaisuuden ja ennustettavuuden ohella.
Laintulkintaoppi

Laintulkintaoppi on oikeustieteen ala, joka käsittelee laintulkinnassa tarvittavia näkökohtia. Sellaisia ovat esimerkiksi oikeussäännösten sanojen yleiskielinen merkitys, säännöksen säätämisen syy ja tarkoitus, historialliset perusteet sekä sosiaaliset näkökohdat.
Kvanttilaskennan kehityslait

Kvanttisimulaattori, joka perustuu 11 suprajohtavaan kubittiin.
Kvanttilaskennan kehityslait ovat joukko havaintoja, jotka kuvaavat kvanttitietokoneiden eri osa-alueiden eksponentiaalista kehitystä. Tärkeimmät kvanttilaskennan kehityslait ovat Rosen-, Nevenin- ja Schoelkopfin lait. Nämä lait on nimetty merkittävien kvanttilaskennan tutkijoiden mukaan, ja ne ennustavat kvanttitietokoneiden suorituskyvyn jatkuvaa paranemista tulevina vuosina. On kuitenkin tärkeää huomata, että nämä lait ovat enemmän havaintoihin perustuvia nyrkkisääntöjä ja ennusteita kuin kiveen hakattuja totuuksia, ja tekniikan kehitys voi tuoda mukanaan odottamattomia haasteita ja läpimurtoja.
Rosen laki

Rosen laki (engl. Rose's law) on havainto siitä, että kubittien määrä kaksinkertaistuu mikrosiruilla noin 18 kuukauden välein. Tämä on kvanttilaskennan vastine Mooren laille, joka kuvaa transistorien määrän kasvua perinteisissä mikrosiruissa. Termin Rosen laki kehitti Steve Jurvetson tavatessaan D-Wave Systemsin perustajan Geordie Rosen, joka on lain nimen innoittaja.
Nevenin laki

Nevenin laki (engl. Neven's law) on havainto siitä, että kvanttitietokoneiden laskentateho kasvaa kaksinkertaisella eksponentiaalisella nopeudella. Tämä tarkoittaa, että laskentatehon eksponentiaalinen kasvu itsessään kiihtyy  eksponentiaalisesti kubittimäärän kasvaessa.  Hartmut Neven, jonka mukaan laki on nimetty, valittiin Fast Companyn vuoden 2020 luovimpien ihmisten joukkoon. Neven on todennut: ”Kyse ei ole yritysten välisestä kilpailusta, vaan pikemminkin ihmiskunnasta luontoa vastaan — tai ihmiskunnan ja luonnon välisestä yhteistyöstä”.
Schoelkopfin laki

Schoelkopfin laki (engl. Schoelkopf's law) kuvaa dekoherenssiajan pidentymistä kvanttitietokoneiden kehityksessä. Keskimäärin noin kolmen  vuoden välein dekoherenssiaika on pidentynyt kymmenkertaisesti.
Dekoherenssiaika tarkoittaa ajanjaksoa, jonka aikana kubittien muodostama kvanttitila säilyy yhtenäisenä ja stabiilina, mahdollistaen luotettavien laskutoimitusten suorittamisen. Kun dekoherenssiaika ylittyy, kvanttitila hajoaa vuorovaikutuksessa ympäristön kanssa, jolloin kvantti-informaatio menetetään ja laskenta epäonnistuu.
Aiheesta muualla

Ezratty, Olivier: Is there a Moore's law for quantum computing?. Quantum Physics (quant-ph), 27.3.2023.  arXiv: 2303.15547v1.  doi:10.48550/arXiv.2303.15547.  Artikkelin verkkoversio. (PDF) (englanniksi)
Kvantti-informaatiotiede
Ledava

| Ledava |
| --- | --- |

Laskupaikka:  Mur
Maat:   Itävalta  Slovenia
Pituus:  76 km
Alkulähteen korkeus:  250 m
Valuma-alue:  675 km²
Ledava on Itävallassa alkava joki, joka laskee Murjokeen Sloveniassa. Ledavan pituus on 76 kilometriä, josta kahdeksan Itävallassa ja 68 kilometriä Sloveniassa. Ledavan lähdekorkeus on 250 metriä, ja se yhtyy Muraan 140 metriä merenpinnan yläpuolella. Ledavan valuma-alue on 675 neliökilometriä. Ledava on pisin Muran sivujoista.
Lanka (täsmennyssivu)

Lanka voi tarkoittaa muun muassa seuraavia asioita:
Suomenkielinen sana

lanka, tekstiilituotteiden raaka-aine
hammaslanka, hammasvälien puhdistaja
johtolanka eli lupaava etsintälinja
piikkilanka
puhelinlanka eli puhelinjohdin
sähkölanka eli sähköjohto
Muita

Lanka, ukrainalainen runoilijaryhmä, myöhemmin Mars
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lanka”, voi hakea sivunnimihaulla, laajalla sivunnimihaulla tai tekstihaulla.
LP-Verksamheten

| LP-Verksamheten |
| --- | --- |
Perustettu:  1959
Perustaja:  Lewi Pethrus
Tyyppi:  Kristillinen avustusjärjestö
Toiminta-alue:  Ruotsi
Infobox OKNimi-testi OK: 
LP-Verksamheten (aik. Lewi Pethrus Stiftelse för filantropisk verksamhet) on ruotsalainen sosiaalihuoltoa ja -hoitoa valtakunnallisesti tarjoava yritys. LP:llä on toimintaa noin 80 paikkakunnalla ympäri Ruotsia. Yrityksen pääomistaja on ruotsalainen helluntailiike.
Historia

Säätiön toiminta alkoi vuonna 1951 Lewi Pethruksen ja Erik Edinin kohtaamisesta. Alkoholismista parannukseen johtaneen pelastustyön pohjalta aloitettiin Lewi Pethruksen nimeä kantava, huumeita ja alkoholinkäyttöä ehkäisevä avustustoiminta. Järjestön kautta syntyi hoitokoteja ympäri Ruotsia.
Laineen Kasperi & Palava Kaupunki

| Laineen Kasperi & Palava Kaupunki Laineen Kasperi |
| --- | --- | --- |

Studioalbumin tiedot
 Julkaistu: 29. toukokuuta 2015
 Tyylilaji: rap
 Levy-yhtiö: Sony Music, Fullsteam
Listasijoitukset
  6.
Laineen Kasperin muut julkaisut
| Pako-Laine 2012 | Laineen Kasperi & Palava Kaupunki 2015 | Vihapuheita ja rakkauslauluja 2018 |
Laineen Kasperi & Palava Kaupunki on rap-artisti Laineen Kasperin sooloalbumi, joka julkaistiin 29. toukokuuta 2015.
Kappaleet

Myöhäisuutiset – 6.19
Supertähti – 4.11
Hullun marssi – 4.41
Joku päivä – 1.26
Maailma on jengi – 4.09
Suomi-kräppiä – 4.48 (feat. Ismo Alanko)
Sopeutumaton – 5.27
Kaupan kautta kuuhun – 5.14
Joku päivä, Pt. 2 – 2.37
Pelle 1000000 – 4.23
28 varjossa – 5.45
Pullon henki – 4.37
Pekan Tango – 3.54
Lottovoitto – 4.46
Ikuisten lasten laulu – 4.46
Arvostelut

Soundi:
Nokia Lumia 630

| Nokia Lumia 630 |
| --- | --- |

Valmistaja:  Microsoft Mobile
Julkaistu:  huhtikuu 2014
Mitat:  129,5 × 66,7 × 9,2 mm
Paino:  134 g
Näyttö:  4,5 tuuman LCD Gorilla Glass
Näytön kuvatarkkuus:  854 × 480 pikseliä
Suoritin:  1,2 GHz, neliytiminen Snapdragon 400
Muisti:  512 Mt RAM   8 Gt Flash-muisti
Kamera:  5 megapikseliä
Radio:  Internet Radio, FM-radio
Musiikkisoitin:  Mix Radio, Xbox Music
Valmiusaika:  600 tuntia
Puheaika:  13,1 tuntia (3G) 16,4 tuntia (2G)
Käyttöjärjestelmä:  Windows Phone 8.1
Infobox OKNimi-testi OK: 
Nokia Lumia 630 on Microsoft Mobilen valmistama älypuhelin. Puhelimessa on Windows Phone 8.1 -käyttöjärjestelmä. Lumia 630 -mallia on saatavilla neljää eri väriä: Musta, valkoinen, oranssi ja vihreä. Puhelin käyttää Windows 8.1 -käyttöjärjestelmää ja Microsoft on kertonut, että he julkaisevat siihen syksyllä 2015 Windows 10 -käyttöjärjestelmäpäivityksen. Laitteen vähäisen muistinmäärän takia kaikkia Windows 10:n ominaisuuksia ei tulla laitteelle julkaisemaan.
Puhelin on saatavilla myös kaksois-SIM-versiona.
Nimeni on Dingo

| Nimeni on Dingo Dingo |
| --- | --- | --- |

Studioalbumin tiedot
 Äänitetty : maaliskuussa 1984
 Studio : Takomo-studiot
 Julkaistu: 30. huhtikuuta 1984   1994 (CD)
 Formaatti: LP-levy (KRÄLP 15)   C-kasetti (KRÄMK 15)   CD-levy (4509-97932-2)
 Tuottaja(t): Pave Maijanen
 Tyylilaji: suomirock, pop rock, synthpop
 Kesto: 39.54
 Levy-yhtiö: Finnlevy   Fazer Musiikki Oy (CD)
 Levymerkki: Kräk!   Fazer Music (1994)
Muut kannet
   Vuoden 1994 CD-painoksen takakansi.
Listasijoitukset
  Suomi: 1. (elokuu 1984) 
Dingon muut julkaisut
|   | Nimeni on Dingo 1984 | Kerjäläisten valtakunta 1985 |
Singlet albumilta Nimeni on Dingo
 ”Sinä ja minä” / ”Lakatut varpaankynnet” Julkaistu: 1984 (KRÄKS 41)  ”Levoton Tuhkimo” / ”Aino” Julkaistu: 1984 (KRÄKS 44)  ”Pistoolisankari” / ”Huumeita Japaniin” Julkaistu: 1984 (KRÄKS 46)  ”Pistoolisankari” / ”Apinatarhaan” Julkaistu: 1984 (KRÄKS 47)
Nimeni on Dingo on suomalaisen rock-yhtye Dingon debyyttialbumi, joka julkaistiin huhtikuussa 1984. Se oli yhtyeen läpimurtolevy ja
sitä on myyty yli 108 500 kappaletta. 
Albumin tunnetuimpia kappaleita ovat muun muassa ”Levoton Tuhkimo”, ”Sinä ja minä”, ”Pistoolisankari” ja ”Lähetyssaarnaaja”.
Albumi ei kuitenkaan sisällä samannimistä kappaletta, joka julkaistiin myöhemmin ”Autiotalo”-singlen b-puolena.
Taustaa ja äänitykset

Dingo oli saanut edellisenä vuonna levytyssopimuksen Finnlevyn kanssa. Yhtye osallistui tammikuussa 1984 ensisinglellään ”Sinä ja minä” Levyraatiin ja voitti sen. Valtaosa albumin materiaalista oli olemassa jo ennen äänitysten alkua. Vaikka Dingo oli saanut levytyssopimuksen Hölmöläisten laiva -nimisen demon ansiosta, kyseiseltä demolta debyyttialbumille kappaleista päätyi vain ”Aino”. Yhtyeen varhaisimmilla demokappaleilla oli mukana myös saksofoni, joka otettiin pois levytetyistä versioista tuottaja Pave Maijasen määräyksestä. Hän halusi kappaleille mukaan myös sähkörummut.
Albumi äänitettiin alkuvuonna 1984 Takomo-studioilla Helsingissä.
Kansitaide

Albumin kansikuvan on ottanut Stefan Bremer Helsingin Sörnäisissä vuonna 1984.
Vastaanotto

Albumi menestyi loistavasti ja kohosi Suomen virallisen listan listaykköseksi ja pysyi neljän viikon ajan listojen kärjessä. Levy pysyi Suomen virallisella listalla yhteensä 58 viikon ajan.
Albumi saavutti kulta- ja platinalevyrajat vuonna 1984 ja seuraavana vuonna tuplaplatinarajan. Levyä on myyty yhteensä 108 591 kappaletta ja on täten Suomen kaikkien aikojen 50. myydyin kotimainen albumi sekä Dingon toisiksi myydyin levy heti Kerjäläisten valtakunnan jälkeen.
Painokset

Albumi julkaistiin Finnlevyn LP-levynä ja C-kasettina kahteen otteeseen vuonna 1984, toinen painos C-kasetista Fazer Finnlevyn toimesta. Albumi julkaistiin CD-levynä ensimmäistä kertaa vuonna 1994. Vuonna 2012 Warner Music Finland julkaisi albumista remasteroidun CD-painoksen. Vuoden 2012 painos ei sisällä albumin päätöskappaletta ”Jokainen aamu”. Syyskuussa 2020 Levykauppa Äx julkaisi omalla Lipposen Levy ja Kasetti -levymerkillään uuden, 250 kappaleen käsin numeroidun, rajoitetun vinyylipainoksen.
Vuonna 2022 julkaistiin 200 kappaleen rajoitettu CD-painos Lipposen Levyn ja Kasetin levittämänä. Albumin täyttäessä 40 vuotta vuonna 2024 ilmoitettiin, että albumista julkaistaan uusi, tuhannen kappaleen rajoitettu painos neon-keltaisella vinyylillä 3. toukokuuta.
Kappaleet

Kaikki kappaleet on säveltänyt ja sanoittanut Neumann ja sovittanut J. Virta, ellei toisin mainita.
Kappaleet > A-puoli

Levoton Tuhkimo – 4.25 (säv. Neumann ja Tuomo Vähä-Pesola*)
Apinatarhaan – 3.37 (sov. Eve)
Sinä ja minä – 3.55
Aino – 3.38
Pistoolisankari – 4.26
Kappaleet > B-puoli

Lähden taas – 3.00 (säv, san. & sov. Eve)
Hän on se – 4.38 (sov. Eve)
Lakatut varpaankynnet – 2.56
Huumeita Japaniin – 3.26
Lähetyssaarnaaja – 3.16
Jokainen aamu – 2.37 **
Lähde:
(*) Kosketinsoitinriffin sovitus.
(**) Ei vuoden 2012 CD-painoksella.
Vuoden 2022 CD-painoksen mukaan kappaleiden 1, 3-5 ja 8 sovittaneet Pave Maijanen ja Jonttu Virta ja kappaleen 11 sovittanut Maijanen.
Kokoonpano > Dingo

(Jarkko) Eve – bassokitara & laulu
(Pertti ”Nipa”) Neumann – laulu, kitara & lyömäsoittimet
Juha ”Keijo Q” Seittonen – Simmons-rummut
Pete Nuotio – kosketinsoittimet
Jonttu Virta – kitara
Lähde:
Kokoonpano > Tuotanto

Pave Maijanen – tuottaja
Dan Tigerstedt – äänitys ja miksaus (maaliskuussa 1984, Takomo-studiot)
Stefan Bremer – kannen valokuvat
Markus Heikkerö – logo ja kannen suunnittelu
Pauli Saastamoinen - vuoden 1994 CD-painoksen masterointi (Finnvox-studiot, 1994)
Diginord – vuoden 2020 LP-painoksen vinyylimasterointi
Joona Lukala / Noise for Fiction – vuoden 2022 CD-painoksen masterointi
Ville Angervuori – vuoden 2022 CD-painoksen taitto
Lähde:
Lee Cormie

Lee Cormie (s. 8. helmikuuta 1992 Melbourne, Australia) on australialainen näyttelijä. Hän on näytellyt muun muassa December Boys -elokuvassa, jossa hänen roolihahmonsa nimi oli Misty.
Aiheesta muualla

Lee Cormie Internet Movie Databasessa. (englanniksi)
Lenin (täsmennyssivu)

Lenin voi olla:
Vladimir Lenin, Neuvostoliiton ensimmäinen johtaja
Lenin (jäänmurtaja), ydinkäyttöinen jäänmurtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lenin”, voi hakea sivunnimihaulla, laajalla sivunnimihaulla tai tekstihaulla.
Lee Chong Wei

| Mitalit | Mitalit | Mitalit |  |
| --- | --- | --- | --- |
|  Lee Chong Wei |  Lee Chong Wei |  Lee Chong Wei |  |
Maa:   Malesia
Miesten sulkapallo
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | Kaksinpeli |  |
|  Hopeaa | Lontoo 2012 | Kaksinpeli |  |
|  Hopeaa | Rio de Janeiro 2016 | Kaksinpeli |  |
Lee Chong Wei (s. 21. lokakuuta 1982 Bagan Serai, Perak) on malesialainen sulkapalloilija. Hän aloitti sulkapalloilun 10-vuotiaana. Hän on saavuttanut kaksinpelin olympiahopeaa Pekingissä 2008, Lontoossa 2012 ja Rio de Janeirossa 2016. Kahdella ensimmäisellä kerralla hän hävisi loppuottelussa kiinalaiselle Lin Danille. Rio de Janeiron olympialaisissa 2016 hän voitti Lin Danin välieräottelussa, mutta hävisi loppuottelussa Chen Longille. MM-kilpailuissa hän on saavuttanut kolme hopeaa ja yhden pronssin. Hän oli Rio de Janeiron olympialaisten aikaan maailmanlistan ykkösenä.
Vuoden 2014 MM-kilpailuissa Lee antoi positiivisen dopingnäytteen (deksametasoni) ja sai kahdeksan kuukauden kilpailukiellon.
9. marraskuuta 2012 hän meni naimisiin Wong Mew Choon kanssa. Heillä on kaksi poikaa: Kingston Lee ja Terrance.
Leellä todettiin nenäsyöpä vuonna 2018 ja seuraavan vuoden kesäkuussa hän ilmoitti lopettavansa peliuransa.
Aiheesta muualla

Wikimedia Commonsissa on kuvia tai muita tiedostoja aiheesta .
Lee Chong Wei vuoden 2008 olympialaisten semifinaaliottelussa.